Ladislav Fuks

Ladislav Fuks (24. syyskuuta 1923 Praha, Tšekkoslovakia – 19. elokuuta 1994 Praha, Tšekki) oli tšekkiläinen kirjailija.

Fuks opiskeli Kaarlen yliopistossa filosofiaa, psykologiaa ja taidehistoriaa ja sai 1949 tohtorin arvon. Hän työskenteli vuodesta 1959 alkaen kansallisgalleriassa. 1960-luvulla hän ryhtyi päätoimiseksi kirjailijaksi ja sai 1963 ilmestyneellä esikoisteoksellaan Herra Theodor Mundstock  (Pan Theodor Mundstock) paljon huomiota. Seuraavana vuonna ilmestyi novellikokoelma Mí černovlasí bratři. Hänen 1970-luvun teoksistaan jotkut ovat voimakkaasti aikaansa sidoksissa, esimerkiksi Návrat z žitného pole. Hän sai jonkin verran kansainvälistä huomiota mutta oli viimeisinä vuosinaan kuitenkin yksinäinen.

Fuks kirjoitti psykologisia romaaneja ja novelleja. Esikoisromaanissa Herra Theodor Mundstock  päähenkilönä on vanha juutalaismies, jonka kohtaloa miehitettyssä Prahassa hän kuvaa.

Suomennettu teos
 Herra Theodor Mundstock (Pan Theodor Mundstock), suom. Kirsti Siraste. Tammi, 1970. Sarja: Keltainen kirjasto; 101

Lähteet 

Tšekkiläiset kirjailijat
Vuonna 1923 syntyneet
Vuonna 1994 kuolleet